ՀՀԿ-ական պատգամավոր Կարեն Ավագյանը, ով նորագույն պատմության մեջ առավելապես հայտնի է Փուչիկ Կարեն մականվամբ, հավատացնում է, թե առկա գնաճի պայմաններում 55 հազար նվազագույն աշխատավարձով Հայաստանում ապրելը դժվար է, բայց ոչ այնքան: Բանն այն է, որ Ավագյանն առանձնապես չի հավատում, թե մեր երկրում սննդամթերքի գները կտրուկ աճել են: Եվ նա չի հավատում ոչ այն պատճառով, որ քիչ առաջ է դուրս եկել մթերային խանութից, այլ որովհետև «կառավարության նրա գործընկերները բերում են գնանկման օրինակներ»: «Դրա համար կառավարությունը սոցիալական ծրագրեր է իրականացնում խոցելի խմբերի համար»,- ասում է Կարեն Ավագյանը: